ITV1

**ITV1** ( — «Незалежнае тэлебачаньне») — прыватны тэлеканал Ангельшчыны, заснаваны ў верасьні 1955 году ў Лёндане. З 2005 г. зьяўляўся найбольш прагляданым тэлеканалам Брытаніі (на 2015 г. 13,27% гледачоў паводле ). На 2016 г. меў 64 асноўныя перадачы, зь іх 17 ранішніх і дзённых, 22 вечаровыя, 8 начных і 17 выхадных.

## Разьмяшчэньне
На 2016 г. тэлеканал «Незалежнае тэлебачаньне» меў 10 сядзібаў СМІ «НТБ»:
* 8 у Ангельшчыне: Бірмінггэм (графства Заходні Мідлэндс), Брыстал, Гейтсгэд (графства Тайн і Ўір), Лёндан (акруга Кэмдэн), Лідс (графства Заходні Ёркшыр), Норыдж (графства Норфалк), Солфард (графства Вялікі Манчэстэр),  (графства Гэмпшыр); 
* Бэлфаст (Паўночная Ірляндыя);
*  (бэйлівік Гернсі, Нармандзкія астравы).

На 2016 г. «Незалежнае тэлебачаньне» мела 8 вытворчых  у 7 краінах, дзе ствараліся перадачы і фільмы: Ангельшчына (, раён Ўотэрлу, акруга Лэмбэт), Аўстралія (Сыднэй), ЗША (2: Лос-Анджэлес, штат Каліфорнія; Нью-Ёрк, раён Мангэтан), Нямеччына (Кёльн, зямля Паўночны Райн — Вэстфалія), Кітай (Ганконг, акруга Ваньчай), Францыя (Булёнь-Біянкур, дэпартамэнт Вярхоўі Сэны, рэгіён Іль-дэ-Франс), Швэцыя (Стакгольм).

## За мяжой
З пачатку 2015 г. тэлеканал «Незалежнае тэлебачаньне» паказвалі праз кабэльныя сеткі ў Ірляндыі, Ліхтэнштайне і Швайцарыі. 23 сакавіка 2013 г.  пачала перадаваць тэлеканал брытанскім вайскоўцам, раскватараваным у 6 заморскіх уладаньнях Брытаніі (Бэрмуды, Гібральтар, Мансэрат, востраў Ушэсьця, Фолклэндзкія астравы, архіпэляг Чагас) і 10 заморскіх краінах (Бахрэйн, Брунэй, Бэліз, Канада, Катар, Кенія, Кіпр, Нямеччына, Нэпал, Сынгапур).

## Мінуўшчына
У ліпені 1954 г. Парлямэнт Вялікабрытаніі, у якім з 1951 г. пераважала , зацьвердзіў  для стварэньня камэрцыйнага тэлеканала. 4 жніўня 1954 г. ўрад Брытаніі ўтварыў  (УНТ) пад старшынствам  (1954—1957). 14 верасьня 1954 г. старшыня УНТ Кенэт Кларк прызначыў 1-м кіраўніком УНТ аўстралійца  (1954—1970). У студзені 1955 г. для навіновага забесьпячэньня будучага тэлеканала ў Лёндане стварылі прадпрыемства  (НТН).

Увечары (а 22:00) 22 верасьня 1955 г. «Незалежнае тэлебачаньне» пачало вяшчаньне зь сядзібы прадпрыемства  (Лёндан, раён Ўэстмінстэр, вул. Олдўіч), якое атрымала прывілей на суправаджэньне перадачы рэклямай у сталіцы і ваколічных графствах з ахопам 12 млн насельніцтва. 17 лютага 1956 г. прадпрыемства  (графства Гартфэрдшыр) пачало перадаваць тэлеканал на графствы краю Мідлэндс. 3 траўня 1956 г. ТАА  (Манчэстэр) пашырыла вяшчаньне «Незалежнага тэлебачаньня» на поўнач Ангельшчыны. 31 жніўня 1957 г. ТАА  (Глазга) першым пачало паказ тэлеканала «Незалежнае тэлебачаньне» па-за межамі Ангельшчыны — у  Шатляндыі. 14 жніўня 1958 г.  (Кардыф) пашырыла вяшчаньне тэлеканала на поўдзень Ўэйлза і захад Ангельшчыны. 30 жніўня 1958 г.  (Саўтгэмптан, графства Гэмпшыр) пачало перадаваць тэлеканал на поўдзень і паўднёвы ўсход Ангельшчыны. 15 студзеня 1959 г.  (Ньюкасл-на-Тайне, графства Нортумбэрлэнд; цяпер графства Тайн і Ўір) — на паўночны ўсход Ангельшчыны. 15 студзеня 1959 г.  (Норыдж, графства Норфалк) — на ўсход Ангельшчыны.

31 кастрычніка 1959 г.  (Бэлфаст) пашырыла вяшчаньне тэлеканала на Паўночную Ірляндыю. 29 красавіка 1961 г.  (Плімут, графства Дэван) пачало перадаваць тэлеканал на паўднёвы захад Ангельшчыны. 1 верасьня 1961 г.  (Карлайл, графства Камбрыя) — на сумежнае з Шатляндыяй графства Камбрыя, востраў Мэн (Ірляндзкае мора) і 3 сумежныя з Ангельшчынай шатляндзкія графствы (,  і ). 30 верасьня 1961 г.  (Абэрдын) стала перадаваць тэлеканал на паўночны ўсход Шатляндыі. 1 верасьня 1962 г.  (Сэнт-Гэльер, бэйлівік Джэрзі) — на Нармандзкія астравы. 14 верасьня 1962 г.  (Кардыф) — на поўнач і захад Ўэйлза.

26 студзеня 1964 г. «Тэлебачаньне Ўэйлзу» разарылася праз адкладаньне на 1963 г. пуску 2 з 3 тэлеперадавальнікаў: на паўночным захадзе () і паўночным усходзе () Ўэйлза. У выніку «Тэлебачаньне Ўэйлзу і Захаду» выкупіла яго прывілей на перадачу «Незалежнага тэлебачаньня» на поўнач і захад Ўэйлза. 20 траўня 1968 г.  (Кардыф, Ўэйлз) пераняло прывілей перадаваць тэлеканал на поўдзень Ўэйлзу і захад Ангельшчыны ў «Тэлебачаньня Ўэйлзу і Захаду». 29 ліпеня 1968 г.  (Лідс, цяпер графства Заходні Ёркшыр) пачало перадачу тэлеканала на графства Ёрк. 30 ліпеня 1968 г.  (Лёндан, акруга Рычманд-на-Тэмзе, раён Тэдынгтан), якое на 51% належала  (Боэрэмўуд, графства Гартфэрдшыр), пераняло вяшчаньне на Лёндан і ваколіцы ў «Аб’яднанай радыёфікацыі».

На жнівень 1968 г.  (Лёндан, раён Тэдынгтан) пераймала вяшчаньне ў сувязі са стачкай тэхнікаў пасьля зьмены ўласьнікаў прывілеяў на тэлеперадачу (наймальнікаў). 15 лістапада 1969 г. «Незалежнае тэлебачаньне» перайшло на каляровае відэа ў кадоўцы Парадковага зьмяненьня фазы (ПЗФ; анг. PAL), што складалася з 625 радкоў. 13 лістапада 1970 г. — 8 лютага 1971 г. тэлеканал часова вяртаўся да чорна-белага відэа ў сувязі з  тэхнікаў. 12 чэрвеня 1972 г. брытанская каралева Лізавета II падпісала Закон аб гукавым вяшчаньні, паводле якога УНТ стала  (УНВ). У 1978 г. на «Незалежным тэлебачаньні» запусьцілі тэлетэкст , які выкарыстоўваўся да 31 сьнежня 1992 году. 10 жніўня — 24 кастрычніка 1979 г. тэлеканал перапыняў паказ большасьці перадачаў у сувязі са стачкай электраманцёраў.

1 студзеня 1982 г.  (Саўтгэмптан) пераняло прывілей на перадачу на поўдні Ангельшчыны ад «Паўднёвага тэлебачаньня». Адначасна  (Плімут) пераняло прывілей на паўднёвым захадзе Ангельшчыны ад «Заходняга тэлебачаньня». 1 лютага 1983 г.  (Лёндан, акруга Кэмдэн; анг. TV-am) атрымаў прывілей на ранішнія паказы тэлеканала (6:00-10:00). Пры канцы 1988 г. тэлеканал перайшоў на кругласодневае вяшчаньне. 1 лістапада 1990 г. Брытанскі парлямэнт, дзе панавалі кансэрватары (Маргарэт Тэтчэр), зацьвердзіў . У выніку 1 студзеня 1991 г.  (КНТ) замяніла УНВ. «Незалежнае тэлебачаньне» дэ-юрэ стала называцца «Канал 3». Абласным трымальнікам прывілеяў на перадачу тэлеканала дазволілі злучацца ў адно прадпрыемства. 1 студзеня 1993 г.: 1)  (Лёндан) пераняла прывілей на перадачу тэлеканала на Лёндан у «Тэмзенскага тэлебачаньня»; 2)  (Лёндан, акруга Лэмбэт, раён Ўотэрлу) пераняло ранішняе вяшчаньне ў «ТБ-ранка»; 3)  (Саўтгэмптан, графства Гэмпшыр) пераняло этэр на паўднёвым усходзе Ангельшчыны ў «Тэлебачаньня Поўдня»; 4)  (Плімут) — на паўднёвым захадзе ў «Тэлебачаньня Паўднёвага Захаду».

У студзені 1994 г. «Карлтан-Сувязь» набыла за 750 млн фунтаў стэрлінгаў  (Бірмінггэм), якое перадавала канал на Мідлэндс з 1 студзеня 1982 году замест «Аб’яднанага тэлебачаньня». 25 лістапада 1996 г. «Карлтан-Сувязь» набыла «Заходнекраёвае тэлебачаньне» за £85 млн. У чэрвені 1997 г. «Шатляндзкае тэлебачаньне» (Глазга) набыла «Грампіянскае тэлебачаньне» (Абэрдын), якое перадавала тэлеканал на паўночны ўсход Шатляндыі. У ліпені 1997 г. ТАА «Гранада» (Манчэстэр) набыла за £800 млн , якое з чэрвеня 1992 г. мела прывілей на перадачу тэлеканала на паўночны ўсход Ангельшчыны. У 2000 г. «Гранада» набыла «Мэрыдыяннае вяшчаньне» і «Тэлебачаньне Англіі» ў ТАА  (Лёндан). Адначасна «Карлтан-Сувязь» набыла прывілей «Харлехскага тэлебачаньня» (Кардыф, Ўэйлз), якое перадавала тэлеканал на Ўэйлз і захад Ангельшчыны. У ліпені 2001 г. «Гранада» перакупіла ў  за £50,5 млн «Памежнае тэлебачаньне» (Карлайл, графства Камбрыя), якое перадавала канал на графства Камбрыя, востраў Мэн (Ірляндзкае мора) і 3 сумежныя з Ангельшчынай шатляндзкія графствы. 11 жніўня 2001 г. тэлеканал «Незалежнае тэлебачаньне» зьмяніў назоў на «НТБ1» (анг. ITV1).

19 сакавіка 2002 г. каралева Лізавета ІІ падпісала Закон аб , якое замяніла Камісію незалежнага тэлебачаньня (КНТ) 29 сьнежня 2003 году. 2 лютага 2004 г. «Гранада» (Манчэстэр) і «Карлтан-Сувязь» (Лёндан) злучыліся ў ТАА , дзе акцыянэры атрымалі 68% і 32% паёў адпаведна. У выніку ТАА «Незалежнае тэлебачаньне» («НТБ») засяродзіла ў сваіх руках прывілей на перадачу тэлеканала «НТБ1» ва ўсёй Ангельшчыне і Ўэйлзе. 23 лістапада 2011 г. ТАА «НТБ» набыла ў  (вёска Ятэндон, графства Бэркшыр) «Тэлебачаньне Праліва» (Сэнт-Гэльер, бэйлівік Джэрзі), якое перадавала тэлеканал на Нармандзкія астравы. 14 студзеня 2013 г. тэлеканал «НТБ1» вярнуў сабе ранейшы назоў «НТБ» («Незалежнае тэлебачаньне»). 29 лютага 2016 г. ТАА «НТБ» набыла ў  (Бэлфаст) за £100 млн «Ольстэрскае тэлебачаньне», якое перадавала тэлеканал на Паўночную Ірляндыю.

### Лягатып

ITV logo 1998 - 2006.svg|З кастрычніка 1998 па жнівень 2001 г.
ITV1 logo 2004.png|Зь лістапада 2004 па студзень 2006 г.
ITV1 2006.png|Са студзеня 2006 па студзень 2013 г.


## Крыніцы

## Вонкавыя спасылкі
* 
* Ютуб канала: Навіны, «Брытанія мае адоранасьць»
* Студыі «НТБ»: Лёнданская студыя

Катэгорыя:Тэлеканалы на ангельскай мове
Катэгорыя:Брытанскія арганізацыі
Катэгорыя:Лёндан
Катэгорыя:Зьявіліся ў 1955 годзе